[{"text_idx": "#000001", "text": "Igal aastal on Valgejo\u0303e kiigeplatsil toimuva spordipa\u0308eva teema erinev, seekord vo\u0303tsid 50 last mo\u0303o\u0303tu omapa\u0308raste aladega seitsmevo\u0303istluses."}, {"text_idx": "#000002", "text": "Valgejo\u0303e ku\u0308las on spordipa\u0308eva korraldatud 23 aastat. Leili Valk on olnud selle eestvedaja 1995. aastast alates, kui la\u0308ks metskonda to\u0308o\u0308le. Kolm aastat hiljem sai ta ku\u0308lavanemaks ning kannab seda tiitlit ta\u0308nini."}, {"text_idx": "#000004", "text": "Kersti Tunger so\u0303nas, et nende soov on korraldada sportma\u0308nge vo\u0303imalikult lihtsalt ja maala\u0308hedaselt: \u201eSaime Kuusalu vallavalitsuselt 50 eurot toetust, see kulus meenete ostmiseks. Vo\u0303tsime endale rohelise suuna \u2013 pakkusime joogiks allikavett, medalid olid puust, paelad paberno\u0308o\u0308rist ning pjedestaal puupakkudest.\u201c"}, {"text_idx": "#000006", "text": "Vo\u0303isteldi seitsmel alal seitsmes vanuseklassis ning spordipa\u0308eva noorim osavo\u0303tja oli 8kuune. Oma sportlikke vo\u0303imeid proovile panna said ka isad ja emad.\nVo\u0303istlusteks aitasid ettevalmistusi teha ku\u0308lanoored, kes va\u0308rvisid vahetult enne spordipa\u0308eva u\u0308le 1990. aastal valminud laululava ning pu\u0308stitasid uue lipuvarda."}, {"text_idx": "#000007", "text": "Ku\u0308lavanem Leili Valk u\u0308tles, et laste ro\u0303o\u0303m innustab korraldajaid: \u201eSoovime, et meie lastel oleks Valgejo\u0303el lo\u0303bus. Kelle teise jaoks meil neid ma\u0308nge ikka korraldada oleks.\u201c"}, {"text_idx": "#000009", "text": "41 elanikuga Valgejo\u0303e ku\u0308las toimuvad veel traditsiooniliselt lauluvo\u0303istlus \u201eValgejo\u0303e viisid\u201c ning jaanituled ku\u0308lakiigega platsil."}, {"text_idx": "#000010", "text": "U\u0308hiselt ta\u0308histatakse emade- ja isadepa\u0308eva ning jo\u0303uluo\u0303htut. Traditsiooniks on saanud ka uus\u00adaastao\u0308o\u0308l ku\u0308lakivi juurde koguneda. Iga viie aasta tagant toimub kolme naaberku\u0308la \u2013 Valgejo\u0303e, Vanaku\u0308la ning Parksi \u2013 aastapa\u0308eva ta\u0308histamine. 2015. aastal ta\u0308itub Valgejo\u0303e ku\u0308la esmamainimisest 725 aastat."}, {"text_idx": "#000014", "text": "Leili Valk: \u201eNendel fotodel on kogu Valgejo\u0303e ajalugu \u2013 u\u0308ritused, hooned, pered. On isegi u\u0308ks foto, kus president Pa\u0308ts seisab Valgejo\u0303e sillal oma auto ko\u0303rval. Ka on meil alles eestiaegsed taluplaanid.\u201c"}, {"text_idx": "#000020", "text": "Alavere ku\u0308la ootab aktiivseid inimesi"}]